als_Latn dik_Latn sag_Latn
Prokuroria ftoi ekspertë të BE-së
Prokuroria publike e Republikës së Maqedonisë ftoi ekspertë ndërkombëtarë, të cilët do të përcillnin punën e prokurorëve në lidhje me lëndët aktuale.
Prokuroria publike ka kapacitet që të përballet me të gjitha lëndët, por në drejtim të transparencës sonë, si dhe me qëllim të mundësimit të spekulimeve për punën e prokurorëve publikë në lëndët e ndërlidhura me ngjarjet aktuale, Prokuroria publike e Republikës së Maqedonisë bëri ftesë zyrtare deri te organet e Bashkimit Evropian për dërgimin e ekspertëve ndërkombëtarë, të cilët do të ishin në rrjedhë me punën e prokurorëve publikë rreth lëndëve aktuale, qëndron në kumtesën e Prokurorisë.
Vendimi i këtillë, siç theksohet, është pasqyrë e qëndrimit të fuqishëm se prokurorët publikë veprojnë në mënyrë konsekuente, konform ligjeve dhe se opinioni nuk ka shkas për dyshim për veprimet e tyre.
Mundësimi i ekspertëve ndërkombëtarë që të jenë në rrjedhë me punën rreth lëndëve është vetëm për shkak të transparencës së plotë gjatë punës dhe mënjanimit të dyshimeve eventuale në objektivitetin e veprimit tonë. Njëherit besojmë se do të kontribuojmë drejt ndërtimit të besimit në veprimin e pavarur të prokurorisë publike, thuhet në kumtesë.
Prokuroria publike, theksojnë nga atje, është organi i vetëm shtetëror dhe i pavarur, i cili i pëcjellë kryerësit e veprave penale dhe të veprave tjera të vërtetuar me ligj. Prokurorët publikë, funksionin e kryejnë ligjërisht, të paanshëm dhe në mënyrë objektive. Në suaza të kompetencave të tyre, si dhe në emër të shoqërisë kujdesen për efikasitetin e sistemit juridik penal.
Me veprimin e tyre, prokuroria punblike në mënyrë konsekuente i respekton ligjet e Republikës së Maqedonisë, i respekton dhe mbron liritë dhe të drejtat e njeriut dhe të qytetarëve dhe të drejtat e subjekteve tjera juridike të involvuar në procedurat. Duke vlerësuar se transparenca në veprim është fundament i demokracisë, prokuroria publike i kushton vëmendje të madhe transparencës. Me këtë rast në mënyrë të vazhdueshme siguron informacione për vijimin e lëndëve në fazat e veprimit kur me zbulimin e informacioneve nuk mund të prishet rrjedha e mëtutjeshme e procedurës penale, qëndron në kumtesë.
als_Latn als_Latn als_Latn als_Latn als_Latn als_Latn als_Latn